title: 2005/519/EK: Padomes Lēmums (2004. gada 22. novembris) par Pamatnolīguma parakstīšanu starp Eiropas Kopienu un Horvātijas Republiku, ar ko nosaka vispārējos principus Horvātijas Republikas dalībai Kopienas programmās

text:
               22.7.2005

               LV

               Eiropas Savienības Oficiālais Vēstnesis

               L 192/15

         PADOMES LĒMUMS
   (2004. gada 22. novembris)
   par Pamatnolīguma parakstīšanu starp Eiropas Kopienu un Horvātijas Republiku, ar ko nosaka vispārējos principus Horvātijas Republikas dalībai Kopienas programmās
   (2005/519/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 13., 71., 80., 95., 127., 137., 149., 150., 151., 152., 153., 157., 166., 175., 280. un 308. pantu saistībā ar tā 300. panta 2. punkta pirmās daļas otro teikumu,
   ņemot vērā Komisijas priekšlikumu,
   tā kā:

               (1)(2)

               Komisija Kopienas vārdā ir apspriedusi ar Horvātijas Republiku pamatnolīgumu, ar ko nosaka vispārējos principus Horvātijas Republikas dalībai Kopienas programmās.Būtu jāparaksta 2004. gada 30. jūlijā parafētais Nolīgums, paredzot tā noslēgšanu vēlāk,

         IR PIEŅĒMUSI ŠO LĒMUMU.
   Vienīgais pants
   Ar šo Padomes priekšsēdētājs tiek pilnvarots norīkot personu, kas ir tiesīga Eiropas Kopienas vārdā parakstīt Pamatnolīgumu starp Eiropas Kopienu un Horvātijas Republiku, ar ko nosaka vispārējos principus Horvātijas Republikas dalībai Kopienas programmās, paredzot tā noslēgšanu vēlāk.

      Briselē, 2004. gada 22. novembrī

            Padomes vārdā –

            priekšsēdētājs

         B. R. BOT

   PAMATNOLĪGUMS
   starp Eiropas Kopienu un Horvātijas Republiku, ar ko nosaka vispārējos principus Horvātijas Republikas dalībai Kopienas programmās
   EIROPAS KOPIENA (turpmāk “Kopiena”),
   no vienas puses, un
   HORVĀTIJAS REPUBLIKA (turpmāk “Horvātija”),
   no otras puses,
   turpmāk “Līgumslēdzējas puses”,
   TĀ KĀ:

               (1)

               Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Horvātijas Republiku, no otras puses, (turpmāk “SAN”) tika parakstīts 2001. gada 29. oktobrī.

               (2)

               Eiropadome 2002. gada decembrī Kopenhāgenā apstiprināja Rietumbalkānu valstu kā potenciālo kandidātu Eiropas perspektīvu un uzsvēra savu apņemšanos atbalstīt to centienus tuvināties Eiropas Savienībai.

               (3)

               Eiropadome 2003. gada jūnijā Salonikos atzina, ka Stabilizācijas un asociācijas process turpinās veidot kopējo satvaru Rietumbalkānu valstu virzībai uz Eiropu līdz pat to pievienošanās brīdim un atbalstīja “Saloniku Programmu Rietumbalkānu valstīm: ceļā uz Eiropas integrāciju”, kuras mērķis ir turpināt stiprināt privileģētās attiecības starp ES un Rietumubalkānu valstīm, atsaucoties uz paplašināšanās pieredzi.

               (4)

               Saloniku Programma aicināja Rietumbalkānu valstis piedalīties Kopienas programmās un struktūrās saskaņā ar principiem, kas noteikti kandidātvalstu dalībai, ar mērķi iepazīstināt attiecīgās valstis un to iedzīvotājus ar ES politikām un darba metodēm, tādējādi tos ciešāk piesaistot ES un mudinot iesaistīties procesos, kas veicina Eiropas integrāciju.

               (5)

               Saskaņā ar 2004. gada 17. un 18. jūnija Eiropadomes lēmumu Horvātija ir kandidātvalsts dalībai ES, un nepieciešams uzsākt tās pievienošanās procesu. Tādējādi Eiropadome ir nolēmusi 2005. gada sākumā sasaukt divpusēju starpvaldību konferenci sarunu sākšanai ar Horvātiju.

               (6)

               Horvātija ir izteikusi vēlmi piedalīties vairākās Kopienas programmās.

               (7)

               Īpaši noteikumi un nosacījumi, tostarp finansiālais ieguldījums, saistībā ar Horvātijas dalību katrā konkrētajā programmā būtu jānosaka nolīgumā starp Eiropas Kopienu Komisiju, kas rīkojas Kopienas vārdā, un Horvātiju valdību,

         IR VIENOJUŠĀS PAR TURPMĀK IZKLĀSTĪTO.
   1. pants
   Horvātija drīkst piedalīties šādās Kopienas programmās:

               1)

               pašreizējās Kopienas programmās, kuras ir uzskaitītas pielikumā un kurās Horvātija var piedalīties, tiklīdz stājas spēkā šis nolīgums (turpmāk “Nolīgums”);

               2)

               Kopienas programmās, kuras ievieš vai atjauno pēc Nolīguma stāšanās spēkā un kuras ietver sākuma klauzulu, kas paredz Horvātijas dalību.

         2. pants
   Horvātija sniedz finansiālu ieguldījumu Eiropas Savienības vispārējā budžetā atbilstīgi konkrētām programmām, kurās tā piedalās.
   3. pants
   Horvātijas pārstāvjiem ir atļauts – kā novērotājiem un saistībā ar jautājumiem, kas attiecas uz Horvātiju, – piedalīties pārvaldības komitejās, kas atbildīgas par to programmu uzraudzību, kurās Horvātija sniedz finansiālu ieguldījumu.
   4. pants
   Uz projektiem un iniciatīvām, ko iesniedz dalībnieki no Horvātijas, ciktāl tas iespējams, attiecas tie paši attiecīgo programmu nosacījumi, noteikumi un procedūras, ko piemēro dalībvalstīm.
   5. pants
   Īpašus noteikumus un nosacījumus saistībā ar Horvātijas dalību katrā konkrētajā programmā, jo īpaši maksājamo finanšu ieguldījumu, noteiks nolīgumā, ko saprašanās memoranda veidā noslēdz starp Komisiju, kas rīkojas Kopienas vārdā, un Horvātijas valdību.
   Ja Horvātija iesniedz pieteikumu Kopienas ārējai palīdzībai, pamatojoties uz Padomes Regulu (EK) Nr. 2666/2000 (2000. gada 5. decembris) par palīdzību Albānijai, Bosnijai un Hercegovinai, Horvātijai, Dienvidslāvijas Federatīvajai Republikai un Bijušajai Dienvidslāvijas Maķedonijas Republikai, kā tā grozīta ar Padomes 2001. gada 10. decembra Regulu (EK) Nr. 2415/2001, vai saskaņā ar jebkuru līdzīgu regulu, ar ko paredz Kopienas ārējo palīdzību Horvātijai un ko varētu pieņemt turpmāk, tad nosacījumus par to, kā Horvātija izmanto Kopienas palīdzību, nosaka finansēšanas nolīgumā.
   6. pants
   Saskaņā ar Kopienas Finanšu regulu saprašanās memorandā paredz, ka finanšu kontroli vai revīzijas veic vai uzrauga Eiropas Komisija, OLAF un Eiropas Kopienu Revīzijas palāta.
   Paredz sīki izstrādātus noteikumus par finanšu kontroli un revīziju, administratīvajiem pasākumiem, sodiem un līdzekļu atgūšanu, kuri ļauj Eiropas Komisijai, OLAF un Revīzijas palātai piešķirt pilnvaras, kas līdzvērtīgas pilnvarām, kas minētajām struktūrām ir attiecībā uz saņēmējiem vai līgumslēdzējiem, kas veic uzņēmējdarbību Kopienā.
   7. pants
   Nolīgumu piemēro uz nenoteiktu laikposmu.
   Katra Līgumslēdzēja puse var denonsēt šo Nolīgumu, iesniedzot rakstisku paziņojumu otrai Līgumslēdzēja pusei. Nolīgums zaudē spēku sešus mēnešus pēc šāda paziņojuma dienas.
   8. pants
   Ne vēlāk kā trīs gadus pēc šā Nolīguma spēkā stāšanās dienas un turpmāk reizi trijos gados abas Līgumslēdzējas puses var pārskatīt šā Nolīguma īstenošanu, pamatojoties uz Horvātijas faktisko dalību vienā vai vairākās Kopienas programmās.
   9. pants
   Šo Nolīgumu piemēro, no vienas puses, teritorijās, kurās piemēro Eiropas Kopienas dibināšanas līgumu un saskaņā ar minētā līguma nosacījumiem, un, no otras puses, Horvātijas teritorijā.
   10. pants
   Šis nolīgums stājas spēkā dienā, kad pa diplomātiskajiem kanāliem saņemts pēdējais rakstiskais paziņojums, kurā viena Līgumslēdzēja puse informē otru, ka tā ir pabeigusi procedūras, lai šis Nolīgums stātos spēkā.
   11. pants
   1.   Nolīgums sagatavots divos eksemplāros angļu, čehu, dāņu, franču, grieķu, holandiešu, igauņu, itāliešu, latviešu, lietuviešu, poļu, portugāļu, slovāku, slovēņu, somu, spāņu, ungāru, vācu, zviedru un horvātu valodā.
   2.   Tiklīdz Eiropas Savienības iestādēm būs pienākums publicēt visus tiesību aktus maltiešu valodā Eiropas Savienības Oficiālajā Vēstnesī, nolīgums tiks sagatavots arī divos eksemplāros maltiešu valodā.
   3.   Teksts visās valodās ir vienlīdz autentisks.
   12. pants
   Šo Nolīgumu un tā pielikumu pievieno SAN kā protokolu, kas ir tā sastāvdaļa.

      Hecho en Bruselas, el veintidós de noviembre del dos mil cuatro.
      V Bruselu dne dvacátého druhého listopadu dva tisíce čtyři.
      Udfærdiget i Bruxelles den toogtyvende november to tusind og fire.
      Geschehen zu Brüssel am zweiundzwanzigsten November zweitausendundvier.
      Kahe tuhande neljanda aasta novembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Νοεμβρίου δύο χιλιάδες τέσσερα.
      Done at Brussels on the twenty-second day of November in the year two thousand and four.
      Fait à Bruxelles, le vingt-deux novembre deux mille quatre.
      Fatto a Bruxelles, addi' ventidue novembre duemilaquattro.
      Briselē, divi tūkstoši ceturtā gada divdesmit otrajā novembrī.
      Priimta du tūkstančiai ketvirtų metų lapkričio dvidešimt antrą dieną Briuselyje.
      Kelt Brüsszelben, a kétezer-negyedik év november havának huszonkettedik napján.
      Magħmul fi Brussel fit-tieni u għoxrin jum ta' Novembru tas-sena elfejn u erbgħa.
      Gedaan te Brussel, de tweeëntwintigste november tweeduizendvier.
      Sporządzono w Brukseli dnia dwudziestego drugiego listopada roku dwutysięcznego czwartego.
      Feito em Bruxelas, em vinte e dois de Novembro de dois mil e quatro.
      V Bruseli dvadsiatehodruhého novembra dvetisícštyri.
      V Bruslju, dvaindvajsetega novembra leta dva tisoč štiri.
      Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.
      Som skedde i Bryssel den tjugoandra november tjugohundrafyra.
      Sastavljeno u Bruxellesu, dana dvadeset drugoga studenoga godine dvije tisuće četvrte.

         Por la Comunidad Europea
         Za Evropské společenstvi
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Τια τηυ Ευρωπαϊκή Κοιυότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         Za Europsku zajednicu

         Za Vladu Republike Hrvatske

   PIELIKUMS
   NOLĪGUMA 1. PANTĀ MINĒTO PAŠREIZĒJO KOPIENAS PROGRAMMU SARAKSTS

               —

               Diskriminācijas apkarošana (2001–2006) (1)

               —

               Sociālās atstumtības apkarošana (2002–2006) (2)

               —

               Kopienas rīcība patērētāju aizsardzības politikas atbalstam (2004–2007) (3)

               —

               Kopienas rīcības programma, lai atbalstītu Eiropas līmeņa organizācijas un konkrētas darbības izglītības un apmācības jomā (2004–2006) (4)

               —

               Kopienas rīcības programma, lai veicinātu aktīvu Eiropas pilsonību (2004–2006) (5)

               —

               Kopienas rīcības programma sabiedrības veselības aizsardzības jomā (2003–2008) (6)

               —

               Kultūra 2000 (2000–2006) (7)

               —

               Muita (2003–2007) (8)

               —

                  Daphne II (2004–2008) (9)

               —

                  e-Content Plus (2004–2008) (10)

               —

               e-mācības (2004–2006) (11)

               —

                  Erasmus Mundus (2004–2008) (12)

               —

                  Fiscalis (2003–2007) (13)

               —

               Dzimumu līdztiesība (2001–2006) (14)

               —

                  Hercule (2004–2006) (15)

               —

               Saprātīga enerģija Eiropai (2003–2006) (16)

               —

                  Life (2000–2006) (17)

               —

                  Leonardo da Vinci II (2000–2006) (18)

               —

                  Marco Polo (2003–2010) (19)

               —

                  Media Plus
                   (20)
                  /Media Training
                   (21) (2001–2006)

               —

                  Safer Internet plus (2005–2008) (22)

               —

               Sestā RTD pamatprogramma (2002–2006) (23)

               —

                  Socrates II (2000–2006) (24)

               —

               Jaunatne (2000–2006) (25)

      (1)  Cf. Padomes Lēmums 2000/750/EK (2000. gada 27. novembris), ar ko ievieš Kopienas rīcības programmu diskriminācijas apkarošanai (no 2001. līdz 2006. gadam) (OV L 303, 2.12.2000., 23. lpp.).

      (2)  Cf. Eiropas Parlamenta un Padomes Lēmums Nr. 50/2002/EK (2001. gada 7. decembris) par minimālajām prasībām to saimniecību pārbaudei, kurās tur dzīvniekus, ko izmanto lauksaimniecībā (OV L 10, 12.1.2002., 1. lpp.).

      (3)  Cf. Eiropas Parlamenta un Padomes Lēmums Nr. 20/2004/EK (2003. gada 8. decembris), ar ko izveido vispārēju sistēmu Kopienas rīcību finansēšanai, atbalstot patērētāju aizsardzības politiku no 2004. gada līdz 2007. gadam (OV L 5, 9.1.2004., 1. lpp.).

      (4)  Cf. Eiropas Parlamenta un Padomes Lēmums Nr. 791/2004/EK (2004. gada 21. aprīlis), ar ko izveido Kopienas rīcības programmu, kas vajadzīga, lai atbalstītu Eiropas līmeņa organizācijas un konkrētas darbības izglītības un apmācības jomā (OV L 138, 30.4.2004., 31. lpp.).

      (5)  Cf. Padomes Lēmums 2004/100/EK (2004. gada 26. janvāris), ar ko izveido Kopienas rīcības programmu aktīvas Eiropas pilsonības (sabiedriskās līdzdalības) veicināšanai (OV L 30, 4.2.2004., 6. lpp.).

      (6)  Cf. Eiropas Parlamenta un Padomes Lēmums Nr. 1786/2002/EK (2002. gada 23. septembris) par Kopienas rīcības programmas pieņemšanu sabiedrības veselības aizsardzības jomā (2003–2008) (OV L 271, 9.10.2002., 1. lpp.).

      (7)  Cf. Eiropas Parlamenta un Padomes Lēmums Nr. 508/2000/EK (2000. gada 14. februāris), ar ko izveido programmu “Kultūra 2000” (OV L 63, 10.3.2000., 1. lpp.), un Eiropas Parlamenta un Padomes Lēmums Nr. 626/2004/EK (2004. gada 31. marts), ar ko groza Lēmumu Nr. 508/2000/EK, ar ko izveido programmu “Kultūra 2000” (OV L 99, 3.4.2004., 3. lpp.).

      (8)  Cf. Eiropas Parlamenta un Padomes Lēmums Nr. 253/2003/EK (2003. gada 11. februāris), ar ko pieņem rīcības programmu attiecībā uz Kopienas muitu (Muita 2007) (OV L 36, 12.2.2003., 1. lpp.).

      (9)  Cf. Eiropas Parlamenta un Padomes Lēmums Nr. 803/2004/EK (2004. gada 21. aprīlis), ar ko pieņem Kopienas rīcības programmu (2004–2008), lai novērstu vardarbību pret bērniem, jauniem cilvēkiem un sievietēm un lai aizsargātu upurus un riska grupas (Daphne II programma) (OV L 143, 30.4.2004., 1. lpp.).

      (10)  Vēl nav apstiprināts – Cf. COM (2004) 96 final, 2004/0025 (COD).

      (11)  Cf. Eiropas Parlamenta un Padomes Lēmums Nr. 2318/2003/EK (2003. gada 5. decembris), ar ko pieņem daudzgadu programmu (2004–2006) efektīvai informācijas un komunikāciju tehnoloģiju integrācijai izglītībā un apmācības sistēmās Eiropā (e-mācību programma) (OV L 345, 31.12.2003., 9. lpp.).

      (12)  Cf. Eiropas Parlamenta un Padomes Lēmums Nr. 2317/2003/EK (2003. gada 5. decembris), ar ko izveido programmu, lai veicinātu augstākās izglītības kvalitātes celšanu un starpkultūru saprašanos ar trešo valstu sadarbības palīdzību (Erasmus Mundus) (2004–2008) (OV L 345, 31.12.2003., 1. lpp.).

      (13)  Cf. Eiropas Parlamenta un Padomes Lēmums Nr. 2235/2002/EK (2002. gada 3. decembris), ar ko pieņem Kopienas programmu, lai uzlabotu iekšējā tirgus nodokļu sistēmu darbību (Fiscalis programmu 2003.–2007. gadam) (OV L 341, 17.12.2002., 1. lpp.).

      (14)  Cf. Eiropas Parlamenta un Padomes Lēmums Nr. 2001/51/EK (2000. gada 20. decembris), ar ko izveido Programmu, kura attiecas uz Kopienas pamatstratēģiju dzimumu līdztiesības jomā (2001–2005) (OV L 17, 19.1.2001., 22. lpp.).

      (15)  Cf. Eiropas Parlamenta un Padomes Lēmums Nr. 804/2004/EK (2004. gada 21. aprīlis), ar ko izveido Kopienas rīcības programmu, lai sekmētu aktivitātes Kopienas finanšu interešu aizstāvības jomā (Hercule programma) (OV L 143, 30.4.2004., 9. lpp.).

      (16)  Cf. Eiropas Parlamenta un Padomes Lēmums Nr. 1230/2003/EK (2003. gada 26. jūnijs), ar ko pieņem daudzgadu programmu par rīcību enerģijas jomā: “Saprātīga enerģija Eiropai” (no 2003. līdz 2006. gadam) (OV L 176, 15.7.2003., 29. lpp.).

      (17)  Cf. Eiropas Parlamenta un Padomes Regula (EK) Nr. 1655/2000 (2000. gada 17. jūlijs) par Finanšu instrumentu videi (LIFE) (OV L 192, 28.7.2000., 1. lpp.), kurā grozījumi izdarīti Regulu (EK) 1682/2004 (OV L 308, 5.10.2004., 1. lpp.).

      (18)  Cf. Padomes Lēmums Nr. 1999/382/EK (1999. gada 26. aprīlis), ar ko ievieš Kopienas profesionālās izglītības darbības programmas “Leonardo da Vinci” otro posmu (OV L 146, 11.6.1999., 33. lpp.).

      (19)  Cf. Eiropas Parlamenta un Padomes Regula (EK) Nr. 1382/2003 (2003. gada 22. jūlijs) par Kopienas finansiālās palīdzības piešķiršanu, lai uzlabotu kravu pārvadājumu sistēmas ekoloģiskās īpašības (Marco Polo programma) (OV L 196, 2.8.2003., 1. lpp.).

      (20)  Cf. Kļūdu labojums Padomes Lēmumam Nr. 2000/821/EK (2000. gada 20. decembris) par Eiropas audiovizuālo darbu izstrādes, izplatīšanas un popularizēšanas veicināšanas programmas īstenošanu (MEDIA Plus – Izstrāde, izplatīšana un popularizēšana (2001–2005) (OV L 336, 30.12.2000., 82. lpp.) – (OV L 13, 17.1.2001., 34. lpp.), kurā grozījumi izdarīti ar Eiropas Parlamenta un Padomes Lēmumu Nr. 846/2004/EK (OV L 157, 30.4.2004., 4. lpp.).

      (21)  Cf. Eiropas Parlamenta un Padomes Lēmums Nr. 163/2001/EK (2001. gada 19. janvāris) par to, kā īstenot Eiropas audiovizuālo programmu nozares speciālistiem domāto mācību programmu (MEDIA-Training) (2001–2005) (OV L 26, 27.1.2001., 1. lpp.), kurā grozījumi izdarīti Lēmumu Nr. 845/2004/EK (OV L 157, 30.4.2004., 1. lpp.).

      (22)  Vēl nav apstiprināts – Cf. COM (2004) 91 final, 2004/0023 (COD).

      (23)  Cf. Eiropas Parlamenta un Padomes Lēmums Nr. 1513/2002/EK (2002. gada 27. jūnijs) par Sesto Eiropas Kopienas pamatprogrammu attiecībā uz pētniecības, tehnoloģijas attīstības un izstāžu pasākumiem, kas veicina Eiropas pētniecības telpas izveidi un jauninājumus (no 2002. līdz 2006. gadam) (OV L 232, 29.8.2002., 1. lpp.).

      (24)  Cf. Eiropas Parlamenta un Padomes Lēmums Nr. 253/2000/EK (2000. gada 24. janvāris), ar ko ievieš otro posmu Kopienas darbības programmai izglītības jomā “Socrates” (OV L 28, 3.2.2000., 1. lpp.).

      (25)  Cf. Eiropas Parlamenta un Padomes Lēmums Nr. 1031/2000/EK (2000. gada 13. aprīlis), ar ko izveido Kopienas rīcības programmu “Jaunatne” (OV L 117, 18.5.2000., 1. lpp.).


title: 2007/659/EK: Padomes Lēmums ( 2007. gada 9. oktobris ), ar kuru Francijai atļauj piemērot samazinātu akcīzes nodokļa likmi aizjūras departamentos ražotam tradicionālajam rumam un ar kuru atceļ Lēmumu 2002/166/EK

text:
               13.10.2007

               LV

               Eiropas Savienības Oficiālais Vēstnesis

               L 270/12

      PADOMES LĒMUMS

   (2007. gada 9. oktobris),
   ar kuru Francijai atļauj piemērot samazinātu akcīzes nodokļa likmi aizjūras departamentos ražotam “tradicionālajam” rumam un ar kuru atceļ Lēmumu 2002/166/EK
   (2007/659/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 299. panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Saskaņā ar Līguma 299. panta 2. punktu šā Līguma noteikumi ir piemērojami Francijas aizjūras departamentiem, Azoru salām, Madeirai un Kanāriju salām. Tomēr, ņemot vērā Francijas aizjūras departamentu, Azoru salu, Madeiras un Kanāriju salu strukturāli sociālo un ekonomisko stāvokli, ko vēl vairāk apgrūtina tādi faktori kā attālums, insularitāte un maza teritorija, sarežģīts reljefs un klimats, tautsaimniecības atkarība no dažiem ražojumiem, kas, cits citu papildinot, nopietni kavē to attīstību, Padome ar kvalificētu balsu vairākumu un apspriedusies ar Eiropas Parlamentu, pēc Komisijas priekšlikuma pieņem īpašus pasākumus, kuru mērķis galvenokārt ir attiecībā uz šiem reģioniem noteikt Līguma, tostarp kopējās politikas, piemērošanas nosacījumus. Pieņemot šos pasākumus, Padome ņem vērā jo īpaši tādu jomu kā nodokļu politika. Pieņemot šos pasākumus, Padome ņem vērā visattālāko reģionu īpatnības un grūtības, neietekmējot Kopienas tiesiskās kārtības, tostarp iekšējā tirgus un kopējo politiku, integritāti un saskaņotību.

               (2)

               Pamatojoties uz šiem Līguma noteikumiem, attiecībā uz Francijas aizjūras departamentiem Padome pieņēma Lēmumu 2002/166/EK (2002. gada 18. februāris), ar kuru Francijai atļauj paplašināt piemērošanas jomu un piemērot samazinātu akcīzes nodokļa likmi Francijas aizjūras departamentos ražotam “tradicionālajam” rumam (2). Salīdzinot ar nodokļa likmēm, ko piemēro līdzīgiem produktiem, kuru izcelsme nav Francijas aizjūras departamentos, samazinātā likme var būt zemāka par Padomes Direktīvā 92/84/EEK (1992. gada 19. oktobris) par spirta un alkoholisko dzērienu akcīzes nodokļa likmju saskaņošanu (3) noteikto minimālo akcīzes nodokļa likmi alkoholam, bet nevar būt vairāk kā par 50 % zemāka par parasto valsts akcīzes nodokļa likmi alkoholam. Padomes lēmums ir piemērojams līdz 2009. gada 31. decembrim, vidusposma ziņojums ir jāizstrādā vēlākais 2006. gada jūnijā.

               (3)

               Francijas iestādes 2005. gada 27. decembrī iesniedza vidusposma bilanci, norādot ka ir vajadzīga tradicionālajam rumam piemērojamās nodokļu sistēmas saglabāšana kontinentālās Francijas tirgū. Turklāt, ņemot vērā attīstību Kopienas ruma tirgū, kurš galvenokārt saņem trešo valstu izcelsmes ražojumus, un ņemot vērā šīs nozares ekonomisko un sociālo nozīmi un ražošanas apstākļu strukturālo raksturu, kuri samazina nozares produktivitāti aizjūras departamentos un apgrūtina nozares produkcijas saglabāšanu Kopienas tirgū, Francija lūdza kontinentālās Francijas tirgū realizējamajam tradicionālajam rumam piemērojamo nodokļu režīmu paplašināt, palielinot kvotas apjomu un pagarinot attiecīgo piemērošanas termiņu.

               (4)

               Lai uzturētu aizjūras departamentos ekonomisko un sociālo līdzsvaru, liela nozīme ir cukurniedru-cukura-ruma nozarei. Trijos departamentos – Reinjonā, Gvadelupā un Martinikā, kuros šai nozarei ir liela loma, tās kopējais gada apgrozījums ir vairāk nekā EUR 250 miljoni, un tā nodrošina apmēram 40 000 darbavietas, tostarp 22 000 darbavietas, kuras ir tieši saistītas ar šo nozari. Ieteicams arī ievērot pozitīvo iespaidu, kāds cukurniedru audzēšanai ir uz aizjūras departamentu vides saglabāšanu. Līdz ar banānu nozari šī nozare ir vienīgā nozīmīgā eksporta nozare reģionos, kuros eksporta/importa attiecība nepārsniedz 7 %. Tātad, lai neapdraudētu šo departamentu attīstību, ir vajadzīgi un pamatoti, ka atkāpjoties no Līguma 90. panta noteikumiem, Francija turpina piemērot aizjūras departamentos ražotam “tradicionālajam” rumam samazinātu akcīzes nodokļa likmi.

               (5)

               Cukura nozares tirgus kopīgās organizācijas pārskatīšana, ko veica 2006. gada februārī, daļēji ietekmē nozares turpmāku dzīvotspēju. Tādējādi saistībā ar Posei programmām (Padomes Regula (EK) Nr. 247/2006 (2006. gada 30. janvāris), ar ko ievieš īpašus pasākumus lauksaimniecības jomā attālākajiem Eiropas Savienības reģioniem (4)) ir paredzēts īstenot atbalsta pasākumus šai nozarei gan saskaņā ar valsts, gan arī Kopienas atbalstu, lai uzlabotu cukurniedru-cukura-ruma nozares konkurētspēju. Tomēr šie pasākumi vēl nedod iespēju kompensēt sekas, kas izriet no pakāpeniskās muitas aizsardzības pārtraukšanas, un saglabāt aizjūras departamentu tirgus daļas rumam.

               (6)

               Ņemot vērā vietējā tirgus nelielo apjomu, aizjūras departamentu spirta destilācijas rūpnīcas nevar turpināt darbību, ja tām nav pietiekamas piekļuves kontinentālās Francijas tirgum, kas ir šo rūpnīcu ruma produkcijas galvenais noņēmējs (vairāk nekā 50 % no kopējā apjoma).

               (7)

               Galvenokārt augsto pārdošanas cenu radītais konkurences deficīts Kopienas tirgū izskaidrojams ar izejvielu cenu situāciju, kas kopš 2001. gada ir vēl pasliktinājusies. Kopš tā laika gan ražošanas izmaksas, gan darbaspēka izmaksas aizjūras departamentos ir būtiski pieaugušas. Turklāt aizjūras departamentos ražotajam rumam ir jāatbilst Kopienas normatīvajiem standartiem, kas izraisa vajadzību pēc ievērojamiem bezpeļņas kapitālieguldījumiem. Kopš 2001. gada kapitālieguldījumi aizjūras departamentos ir pārsnieguši EUR 45 500 000 un kapitālieguldījumi vides saglabāšanas pasākumiem vien bija paredzēti 47 % no šīs kopējās summas. Lai gan daļu no šiem kapitālieguldījumiem sedz no struktūrfondiem, citādi ir ar šo kapitālieguldījumu radītajām ekspluatācijas izmaksām, kas paaugstina ruma pašizmaksu par apmēram 10 līdz 15 % atkarībā no spirta ražošanas uzņēmuma.

               (8)

               Kopumā visas šīs izmaksas, kas kopš 2001. gada ir stipri pieaugušas, nostāda aizjūras uzņēmumus sarežģītā finansiālā situācijā. Vienīgais risinājums, lai nodrošinātu nozares dzīvotspēju, ir kompensēt šīs izmaksas ar lielākiem produkcijas apjomiem.

               (9)

               Kopš 2002. gada kopējais uz Kopienas tirgu nosūtītais apjoms ir samazinājies par 12 %, no 176 791 hl tīra spirta uz 155 559 hl tīra spirta. Tātad, pateicoties tikai kontinentālajam tirgum, kurā aizjūras departamentu rumam ir piešķirts īpašs nodokļu režīms, tas var daļēji kompensēt savu augsto pašizmaksu, un šo departamentu ruma nozare var turpināt darbību. Ņemot vērā to, ka ir jāatbalsta aizjūras departamentu tradicionālā ruma konkurētspēja kontinentālās Francijas tirgū, lai saglabātu cukurniedru-cukura-ruma nozares darbību šajos departamentos, būtu jāpārskata daudzumi aizjūras departamentu tradicionālajam rumam, kam piemēro samazinātu akcīzes nodokļa likmi, pārdodot tos šajā tirgū.

               (10)

               Ar šo lēmumu atļauto nodokļu atvieglojumu apjoms ir tikai tik liels, lai tradicionālā ruma ražotājiem kompensētu augstās ražošanas izmaksas.

               (11)

               Lai ar šo lēmumu nekaitētu iekšējā tirgus integritātei, aizjūras departamentu izcelsmes ruma daudzumi, uz kuriem attiecas šis pasākums, tāpat kā iepriekš nedrīkst pārsniegt pēdējos gados reģistrētās tirdzniecības plūsmas dažādiem piegādes avotiem.

               (12)

               Ņemot vērā vajadzību radīt juridiskās drošības klimatu cukurniedru-cukura-ruma nozares tirgus dalībniekiem un sakarā ar iekārtu un celtņu amortizācijas ilgumu, un lai saskaņotu to ar pārējām Kopienas nostādnēm šajā nozarē, būtu jāpiekrīt šīs atrunas saglabāšanai līdz 2012. gada beigām.

               (13)

               Tomēr, piešķirot šādu termiņu, ir jānosaka pienākums sniegt vidusposma ziņojumu, kas Komisijai ļautu noteikt, vai joprojām ir spēkā iemesli, kuru rezultātā tika piešķirts nodokļu samazinājums, un vajadzības gadījumā lemt par nepieciešamību pārskatīt attiecīgos daudzumus vai termiņu, ņemot vērā Kopienas ruma tirgus attīstību.

               (14)

               Lēmums 2002/166/EK būtu jāaizstāj.

               (15)

               Šis lēmums neskar iespējamo Līguma 87. un 88. panta piemērošanu,

         IR PIEŅĒMUSI ŠO LĒMUMU.
   1. pants
   Atkāpjoties no Līguma 90. panta, Francijai ir atļauts savā kontinentālajā teritorijā tās aizjūras departamentos ražotajam “tradicionālajam”rumam turpināt piemērot akcīzes nodokļa likmi, kas ir zemāka par parasto likmi alkoholam, kura noteikta 3. pantā Direktīvā 92/84/EEK.
   2. pants
   Atkāpe, kas noteikta 1. pantā, attiecas tikai uz tādu rumu, kurš definēts 1. panta 4. punkta a) apakšpunktā Padomes Regulā (EEK) Nr. 1576/89 (1989. gada 29. maijs), ar ko paredz vispārīgus noteikumus par stipro alkoholisko dzērienu definīciju, nosaukumu un noformējumu (5), un kas ražots aizjūras departamentos no ražošanas vietā iegūtām cukurniedrēm, kurā gaistošo vielu daudzums (izņemot etilspirtu un metilspirtu) ir 225 grami vai vairāk uz hektolitru 100 % alkohola un faktiskā spirta koncentrācija ir 40 tilpuma procenti vai vairāk.
   3. pants
   1.   Samazinātā akcīzes nodokļa likme, kas piemērojama 2. pantā minētajam produktam, ir noteikta ikgadējai kvotai, kuras apjoms ir 108 000 hl tīra alkohola.
   2.   Samazinātā likme var būt zemāka par Direktīvā 92/84/EKK noteikto minimālo akcīzes likmi alkoholam, bet nevar būt vairāk kā par 50 % zemāka par parasto valsts akcīzes nodokļa likmi alkoholam.
   4. pants
   Vēlākais 2010. gada 30. jūnijā Francija iesniedz Komisijai ziņojumu, kas ļautu novērtēt, vai joprojām spēkā ir iemesli samazinātās likmes piešķiršanai, un vajadzības gadījumā ļautu pielāgot kvotu tirgus situācijai.
   5. pants
   Šo lēmumu piemēro no 2007. gada 1. janvāra, un tā darbība beidzas 2012. gada 31. decembrī.
   6. pants
   1.   Ar šo atceļ Lēmumu 2002/166/EK.
   2.   Atsauces uz atcelto lēmumu uzskata par atsaucēm uz šo lēmumu.
   7. pants
   Šis lēmums ir adresēts Francijas Republikai.

      Luksemburgā, 2007. gada 9. oktobrī

            Padomes vārdā —

            priekšsēdētājs

         F. TEIXEIRA DOS SANTOS

      (1)  Atzinums sniegts 25.9.2007. Oficiālajā Vēstnesī vēl nav publicēts.

      (2)  OV L 55, 26.2.2002., 33. lpp.

      (3)  OV L 316, 31.10.1992., 29. lpp.

      (4)  OV L 42, 14.2.2006., 1. lpp. Regulā grozījumi izdarīti ar Regulu (EK) Nr. 2013/2006 (OV L 384, 29.12.2006., 13. lpp.).

      (5)  OV L 160, 12.6.1989., 1. lpp. Regulā jaunākie grozījumi izdarīti ar 2005. gada Pievienošanās aktu.


title: 2013/37/ES: Padomes Lēmums ( 2013. gada 14. janvāris ), ar ko groza Padomes reglamentu

text:
               19.1.2013

               LV

               Eiropas Savienības Oficiālais Vēstnesis

               L 16/16

         PADOMES LĒMUMS
   (2013. gada 14. janvāris),
   ar ko groza Padomes reglamentu
   (2013/37/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienību,
   ņemot vērā Līgumu par Eiropas Savienības darbību,
   ņemot vērā Padomes reglamenta (1) III pielikuma 2. panta 2. punktu,
   tā kā:

               (1)

               Līgumiem pievienotā protokola (Nr. 36) par pārejas noteikumiem 3. panta 3. punkta pirmajā un ceturtajā daļā paredzēts, ka gadījumā, ja līdz 2014. gada 31. oktobrim Padome gatavojas pieņemt aktu, kuram nepieciešams kvalificēts balsu vairākums, un ja kāds Padomes loceklis to lūdz, ir jāpārbauda, vai dalībvalstis, kas veido kvalificēto balsu vairākumu, aptver vismaz 62 % no visiem Savienības iedzīvotājiem.

               (2)

               Šie procenti ir aprēķināti atbilstīgi iedzīvotāju skaita rādītājiem, kuri noteikti Padomes reglamenta (turpmāk “reglaments”) III pielikuma 1. pantā.

               (3)

               Reglamenta III pielikuma 2. panta 2. punktā ir paredzēts, ka Padome saskaņā ar Eiropas Savienības Statistikas birojam iepriekšējā gada 30. septembrī pieejamo informāciju pielāgo minētā pielikuma 1. pantā noteiktos skaitļus, šādam pielāgojumam stājoties spēkā katra gada 1. janvārī.

               (4)

               Tādēļ attiecīgi būtu jāveic reglamenta pielāgojums 2013. gadam,

         IR PIEŅĒMUSI ŠO LĒMUMU.
   1. pants
   Reglamenta III pielikuma 1. pantu aizstāj ar šādu pantu:

      “1. pants
      Lai piemērotu LES 16. panta 5. punktu un Līgumiem pievienotā protokola (Nr. 36) par pārejas noteikumiem 3. panta 3. un 4. punktu, katras dalībvalsts iedzīvotāju kopskaits laikposmam no 2013. gada 1. janvāra līdz 2013. gada 31. decembrim ir šāds:

                  Dalībvalsts

                  Iedzīvotāju kopskaits
                  (tūkstošos)

                  Vācija

                  81 843,7

                  Francija

                  65 397,9

                  Apvienotā Karaliste

                  62 989,6

                  Itālija

                  60 820,8

                  Spānija

                  46 196,3

                  Polija

                  38 538,4

                  Rumānija

                  21 355,8

                  Nīderlande

                  16 730,3

                  Grieķija

                  11 290,9

                  Beļģija

                  11 041,3

                  Portugāle

                  10 541,8

                  Čehijas Republika

                  10 505,4

                  Ungārija

                  9 957,7

                  Zviedrija

                  9 482,9

                  Austrija

                  8 443,0

                  Bulgārija

                  7 327,2

                  Dānija

                  5 580,5

                  Slovākija

                  5 404,3

                  Somija

                  5 401,3

                  Īrija

                  4 582,8

                  Lietuva

                  3 007,8

                  Slovēnija

                  2 055,5

                  Latvija

                  2 041,8

                  Igaunija

                  1 339,7

                  Kipra

                  862,0

                  Luksemburga

                  524,9

                  Malta

                  416,1

                  Kopā

                  503 679,7

                  Slieksnis (62 %)

                  312 281,4”

   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2013. gada 1. janvāra.

      Briselē, 2013. gada 14. janvārī

            Padomes vārdā –

            priekšsēdētājs

         E. GILMORE

      (1)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).


title: Padomes Lēmums 2005/447/KĀDP (2005. gada 14. marts) par nolīguma noslēgšanu starp Eiropas Savienību un Argentīnas Republiku par Argentīnas Republikas dalību Eiropas Savienības militārajā krīzes vadības operācijā Bosnijā un Hercegovinā (operācija Althea)

text:
               18.6.2005

               LV

               Eiropas Savienības Oficiālais Vēstnesis

               L 156/21

         PADOMES LĒMUMS 2005/447/KĀDP
   (2005. gada 14. marts)
   par nolīguma noslēgšanu starp Eiropas Savienību un Argentīnas Republiku par Argentīnas Republikas dalību Eiropas Savienības militārajā krīzes vadības operācijā Bosnijā un Hercegovinā (operācija Althea)
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               2004. gada 12. jūlijā Padome pieņēma Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā (1).

               (2)

               Minētās vienotās rīcības 11. panta 3. punkts paredz, ka saskaņā ar 24. pantu Līgumā par Eiropas Savienību ir jānoslēdz nolīgums par sīki izstrādātiem noteikumiem attiecībā uz trešo valstu līdzdalību.

               (3)

               Saskaņā ar Padomes 2004. gada 13. septembrī doto atļauju prezidentvalsts ar ģenerālsekretāra/Augstā pārstāvja palīdzību ir apspriedusi Nolīgumu starp Eiropas Savienību un Argentīnas Republiku par Argentīnas Republikas dalību Eiropas Savienības militārajā krīzes vadības operācijā Bosnijā un Hercegovinā (operācija Althea).

               (4)

               Minētais nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā ir apstiprināts Nolīgums starp Eiropas Savienību un Argentīnas Republiku par Argentīnas Republikas dalību Eiropas Savienības militārajā krīzes vadības operācijā Bosnijā un Hercegovinā (operācija Althea).
   Nolīguma teksts ir pievienots šim lēmumam.
   2. pants
   Padomes priekšsēdētājs ar šo ir pilnvarots iecelt personu, kas pilnvarota parakstīt šo nolīgumu, lai uzliktu saistības Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 14. martā

            Padomes vārdā —

            priekšsēdētājs

         F. BODEN

      (1)  OV L 252, 28.7.2004., 10. lpp.
   TULKOJUMS
   NOLĪGUMS
   starp Eiropas Savienību un Argentīnas Republiku par Argentīnas Republikas līdzdalību Eiropas Savienības militārajā krīzes vadības operācijā Bosnijā un Hercegovinā (operācija Althea)
   EIROPAS SAVIENĪBA (ES),
   no vienas puses, un
   ARGENTĪNAS REPUBLIKA,
   no otras puses,
   turpmāk – “Puses”,
   ŅEMOT VĒRĀ:

               —

               Eiropas Savienības Padomes 2004. gada 12. jūlijā pieņemto Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā (1),

               —

               uzaicinājumu Argentīnas Republikai piedalīties ES vadītā operācijā,

               —

               Spēku izveidošanas procesa veiksmīgu pabeigšanu un ES operācijas komandiera un ES Militārās komitejas ieteikumu piekrist Argentīnas Republikas bruņoto spēku dalībai ES vadītajā operācijā,

               —

               Politikas un drošības komitejas 2004. gada 21. septembra Lēmumu BiH/1/2004 par Argentīnas Republikas ieguldījumu ES militārajā operācijā Bosnijā un Hercegovinā (2),

               —

               Politikas un drošības komitejas 2004. gada 29. septembra Lēmumu BiH/3/2004, ar ko izveido Ieinteresēto pušu komiteju ES militārajai operācijai Bosnijā un Hercegovinā (3),

         IR VIENOJUŠĀS PAR TURPMĀKO.
   1. pants
   Līdzdalība operācijā
   1.   Argentīnas Republika pievienojas 2004. gada 12. jūlija Vienotajai rīcībai 2004/570/KĀDP par Eiropas Savienības militāro operāciju Bosnijā un Hercegovinā un jebkurai vienotai rīcībai vai lēmumam, ar ko Eiropas Savienības Padome nolemj paplašināt ES militāro krīzes vadības operāciju saskaņā ar šā nolīguma noteikumiem un jebkādiem nepieciešamiem īstenošanas noteikumiem.
   2.   Argentīnas Republikas ieguldījums ES militārajā krīzes vadības operācijā neskar Eiropas Savienības lēmumu pieņemšanas autonomiju.
   3.   Argentīnas Republika nodrošina to, ka tās bruņotie spēki un personāls, kas piedalās ES militārajā krīzes vadības operācijā, veic savus pienākumus atbilstīgi:

               —

               Vienotajai rīcībai 2004/570/KĀDP un tās iespējamiem turpmākiem grozījumiem,

               —

               operācijas plānam,

               —

               īstenošanas pasākumiem.

         4.   Argentīnas Republikas operācijai norīkotie bruņotie spēki un personāls veic pienākumus un darbojas vienīgi ES militārās krīzes vadības operācijas interesēs.
   5.   Argentīnas Republika laikus informē ES operācijas komandieri par jebkurām pārmaiņām attiecībā uz tās līdzdalību operācijā.
   2. pants
   Bruņoto spēku statuss
   1.   To bruņoto spēku un personāla statusu, ko Argentīnas Republika norīko darbam ES militārajā krīzes vadības operācijā, reglamentē noteikumi par bruņoto spēku statusu, ja tādi pastāv, par ko vienojušās Eiropas Savienība un uzņēmējvalsts.
   2.   Uz štābu nosūtīto bruņoto spēku un personāla statusu vai vadības elementus, kas izvietoti ārpus Bosnijas un Hercegovinas, reglamentē, štābam, attiecīgiem vadības elementiem un Argentīnas Republikai savstarpēji vienojoties.
   3.   Neskarot 1. punktā minētos noteikumus par bruņoto spēku statusu, bruņotie spēki un personāls, kas piedalās ES militārajā krīzes vadības operācijā, paliek Argentīnas Republikas jurisdikcijā.
   4.   Argentīnas Republika ir atbildīga par visu to prasību izskatīšanu, kuras saistītas ar līdzdalību ES militārajā krīzes vadības operācijā un kuras iesniedz tās bruņotie spēki un personāls vai kuras attiecas uz tās bruņotajiem spēkiem un personālu. Argentīnas Republika ir atbildīga par jebkuras lietas ierosināšanu, jo īpaši par tiesvedības vai disciplināro procedūru sākšanu, pret jebkuriem tās bruņotajiem spēkiem un personāla pārstāvjiem saskaņā ar tās tiesību aktiem.
   5.   Argentīnas Republika apņemas nākt klajā ar paziņojumu par atteikšanos no prasībām pret jebkuru valsti, kas piedalās ES militārajā krīzes vadības operācijā, un apņemas to darīt, parakstot šo nolīgumu.
   6.   Eiropas Savienība apņemas nodrošināt, ka dalībvalstis nāk klajā ar paziņojumu par atteikšanos no prasībām saistībā ar Argentīnas Republikas dalību ES militārajā krīzes vadības operācijā, un apņemas to darīt, parakstot šo nolīgumu.
   3. pants
   Slepena informācija
   1.   Argentīnas Republika veic atbilstīgos pasākumus, lai nodrošinātu slepenas ES informācijas aizsardzību saskaņā ar Eiropas Savienības Padomes drošības reglamentu, kas ietverts Padomes 2001. gada 19. marta Lēmumā 2001/264/EK (4), un saskaņā ar turpmākajām norādēm, ko sniegušas kompetentās iestādes, tostarp ES operācijas komandieris.
   2.   Ja ES un Argentīnas Republika ir noslēgušas nolīgumu par slepenas informācijas apmaiņas drošības procedūrām, šāda nolīguma noteikumus piemēro saistībā ar ES militāro krīzes vadības operāciju.
   4. pants
   Komandķēde
   1.   Visi bruņotie spēki un personāls, kas piedalās ES militārajā krīzes vadības operācijā, paliek pilnīgā savas valsts iestāžu pakļautībā.
   2.   Valsts iestādes nodod operatīvo un taktisko vadību un/vai savu bruņoto spēku un personāla kontroli ES operācijas komandierim. ES operācijas komandierim ir tiesības savas pilnvaras deleģēt.
   3.   Argentīnas Republikai ir tādas pašas tiesības un pienākumi attiecībā uz ikdienas operācijas vadību kā Eiropas Savienības dalībvalstīm, kas piedalās operācijā.
   4.   ES operācijas komandieris pēc konsultācijām ar Argentīnas Republiku var jebkurā laikā pieprasīt Argentīnas Republikas ieguldījuma atsaukšanu.
   5.   Argentīnas Republika ieceļ vecāko militāro pārstāvi (VMP), kas pārstāv tās nacionālo kontingentu ES militārās krīzes vadības operācijas laikā. VMP apspriežas ar ES bruņoto spēku komandieri par visiem jautājumiem, kas skar operāciju, un ir atbildīgs par kontingenta ikdienas disciplīnu.
   5. pants
   Finansiālie aspekti
   1.   Argentīnas Republika uzņemas visas izmaksas, kas saistītas ar tās līdzdalību operācijā, izņemot tās izmaksas, ko sedz no kopējiem līdzekļiem, kā paredzēts šā nolīguma 1. panta 1. punktā minētajos juridiskajos instrumentos, kā arī Padomes 2004. gada 23. februāra Lēmumā 2004/197/KĀDP, ar ko paredz finansēšanas mehānismu to ES operāciju kopējiem izdevumiem, kas saistīti ar militārajiem vai aizsardzības jautājumiem (5).
   2.   Ja noticis nāves gadījums, gūti ievainojumi, radīti zaudējumi vai noticis kaitējums fiziskām vai juridiskām personām no valsts(-īm), kurā(-ās) veic operāciju, Argentīnas Republika, ja ir konstatēta tās atbildība, izmaksā kompensāciju saskaņā ar noteikumiem par bruņoto spēku statusu, ja tādi ir, kā minēts šā nolīguma 2. panta 1. punktā.
   6. pants
   Pasākumi nolīguma īstenošanai
   Eiropas Savienības Padomes ģenerālsekretārs/Kopējās ārpolitikas un drošības politikas Augstais pārstāvis un Argentīnas Republikas attiecīgās iestādes vienojas par jebkuriem tehniskiem un administratīviem pasākumiem, kas vajadzīgi, lai īstenotu šo nolīgumu.
   7. pants
   Saistību neievērošana
   Ja kāda no Pusēm neievēro tās saistības, kas noteiktas iepriekš minētajos pantos, otrai Pusei ir tiesības izbeigt šā nolīguma darbību, par to paziņojot vienu mēnesi iepriekš.
   8. pants
   Strīdu izšķiršana
   Strīdus par šā nolīguma interpretāciju vai piemērošanu Puses savstarpēji izšķir ar diplomātiskiem līdzekļiem.
   9. pants
   Spēkā stāšanās
   1.   Šis nolīgums stājas spēkā tā parakstīšanas dienā.
   2.   Šis nolīgums paliek spēkā, kamēr Argentīnas Republika sniedz ieguldījumu operācijas darbībā.

      Briselē, 2005. gada 9. jūnijā angļu valodā četros eksemplāros

            Eiropas Savienības vārdā

            Argentīnas Republikas vārdā

      (1)  OV L 252, 28.7.2004., 10. lpp.

      (2)  OV L 324, 27.10.2004., 20. lpp.

      (3)  OV L 325, 28.10.2004., 64. lpp. Lēmumā grozījumi izdarīti ar Lēmumu BiH/5/2004 (OV L 357, 2.12.2004., 39. lpp.).

      (4)  OV L 101, 11.4.2001., 1. lpp. Lēmumā grozījumi izdarīti ar Lēmumu 2004/194/EK (OV L 63, 28.2.2004., 48. lpp.).

      (5)  OV L 63, 28.2.2004., 68. lpp.
   DEKLARĀCIJAS,
   kas minētas Nolīguma 2. panta 5. un 6. punktā
   ES dalībvalstu deklarācija:
   “Piemērojot ES 2004. gada 12. jūlija Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā, ES dalībvalstis centīsies, ciktāl pieļauj to iekšējā tiesiskā kārtība, cik vien iespējams atteikties no prasībām pret Argentīnas Republiku tās personāla ievainošanas vai nāves gadījumā vai gadījumā, ja tai ir radīti zaudējumi vai bojāts tās īpašums, ko izmanto ES krīzes vadības operācijai, ja šāds ievainojums, nāve, zaudējums vai bojājums:

               —

               radies Argentīnas Republikas norīkotā personāla darbības dēļ, pildot pienākumus saistībā ar ES krīzes vadības operāciju, izņemot rupjas nolaidības vai tīša noteikumu pārkāpuma gadījumā, vai

               —

               radies, izmantojot jebkādu īpašumu, kas pieder Argentīnas Republikai, ja šis īpašums ir izmantots saistībā ar operāciju, un izņemot gadījumus, kuros personāls no Argentīnas Republikas, kas darbojas ES krīzes vadības operācijā un izmanto šo īpašumu, ir vainojams rupjā nolaidībā vai tīšā noteikumu pārkāpumā.”

         Argentīnas Republikas deklarācija:
   “Piemērojot ES 2004. gada 12. jūlija Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā, Argentīnas Republika centīsies, ciktāl pieļauj tās iekšējā tiesiskā kārtība, cik vien iespējams atteikties no prasībām pret jebkuru citu valsti, kas iesaistīta ES krīzes vadības operācijā, tās personāla ievainošanas vai nāves gadījumā vai gadījumā, ja tai ir radīti zaudējumi vai bojāts tās īpašums, ko izmanto ES krīzes vadības operācijai, ja šāds ievainojums, nāve, zaudējums vai bojājums:

               —

               radies personāla darbības dēļ, pildot pienākumus saistībā ar ES krīzes vadības operāciju, izņemot rupjas nolaidības vai tīša noteikumu pārkāpuma gadījumā, vai

               —

               radies, izmantojot jebkādu īpašumu, kas pieder valstīm, kuras piedalās ES krīzes vadības operācijā, ja vien šis īpašums ir izmantots saistībā ar operāciju, kā arī, izņemot gadījumus, ja personāls, kas darbojas ES krīzes vadības operācijā un izmanto šo īpašumu, ir vainojams rupjā nolaidībā vai tīšā noteikumu pārkāpumā.”


title: Padomes Lēmums (ES) 2015/334 ( 2015. gada 2. marts ), ar kuru groza Padomē sanākušo Eiropas Savienības dalībvalstu valdību pārstāvju iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību Ceturto daļu

text:
               3.3.2015

               LV

               Eiropas Savienības Oficiālais Vēstnesis

               L 58/75

         PADOMES LĒMUMS (ES) 2015/334
   (2015. gada 2. marts),
   ar kuru groza Padomē sanākušo Eiropas Savienības dalībvalstu valdību pārstāvju iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību Ceturto daļu
   EIROPAS SAVIENĪBAS PADOME,
   ņemot vērā Līgumu par Eiropas Savienību,
   ņemot vērā Līgumu par Eiropas Savienības darbību,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas noslēgts 2000. gada 23. jūnijā Kotonū,
   ņemot vērā Padomē sanākušo Eiropas Savienības dalībvalstu valdību pārstāvju iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību Ceturto daļu (turpmāk “Iekšējais nolīgums”) (1), un jo īpaši tā 1. panta 7. punktu un 8. panta 4. punktu,
   ņemot vērā Aktu par Horvātijas pievienošanos un jo īpaši Kopīgo deklarāciju C par Eiropas Attīstības fondu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar Kopīgo deklarāciju C, kas pievienota Aktam par Horvātijas pievienošanos, Horvātija Eiropas Attīstības fondam pievienosies, kad pēc tās pievienošanās Savienībai stāsies spēkā jaunā sadarbības daudzgadu finanšu shēma, un veiks ieguldījumu tajā no 1. janvāra otrajā kalendārajā gadā pēc tās pievienošanās dienas.

               (2)

               Horvātijas Republika 2013. gada 1. jūlijā pievienojās Eiropas Savienībai.

               (3)

               Saskaņā ar Iekšējā nolīguma 1. panta 7. punktu tad, ja Savienībai pievienojas kāda jauna valsts, 1. panta 2. punkta a) apakšpunktā minēto iemaksu sadalījumu, kas pašlaik attiecībā uz Horvātiju ir tikai summas aplēse, groza ar Padomes lēmumu.

               (4)

               Saskaņā ar Iekšējā nolīguma 8. panta 4. punktu tad, ja Savienībai pievienojas kāda jauna valsts, tā 8. panta 2. punktā minēto balsu svērumu, kas pašlaik attiecībā uz Horvātiju ir tikai balsu aplēse, un Iekšējā nolīguma 8. panta 3. punktā minēto kvalificēto balsu vairākumu groza ar Padomes lēmumu.

               (5)

               Iemaksas un balsu svērums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo tiek apstiprināta Horvātijas iemaksu skala un iemaksas Iekšējā nolīguma 1. panta 2. punkta a) apakšpunktā noteiktajā Vienpadsmitajā Eiropas Attīstības fondā, kā arī tās balsu svērums Iekšējā nolīguma 8. panta 2. punkta noteiktajā Eiropas Attīstības komitejā.
   2. pants
   Iekšējo nolīgumu groza šādi:

               1)

               Iekšējā nolīguma 1. panta 2. punkta a) apakšpunktā ietvertajā tabulā svītro rindiņu, kas attiecas uz Horvātiju, iekavas un zvaigznīti aiz vārda “Horvātija” kopā ar zemsvītras piezīmi “(*) Summas aplēse.” zem tabulas;

               2)

               Iekšējā nolīguma 8. panta 2. punktā ietvertajā tabulā svītro:

                           a)

                           iekavas un zvaigznīti aiz vārda “Horvātija” un iekavas tās pašas rindas otrajā slejā;

                           b)

                           zemsvītras piezīmi “(*) Balsu aplēse.”;

                           c)

                           rindu “Kopā ES 27”, “998”;

                           d)

                           iekavas un zvaigznīti, un kvadrātiekavas rindā “Kopā ES 28 (*)”, “[1 000]”;

               3)

               Iekšējā nolīguma 8. panta 3. punktu aizstāj ar šādu:
               “3.   EAF komiteja pieņem lēmumus ar kvalificētu balsu vairākumu, kas ir 721 balss no 1 000 balsīm, “par” balsojot vismaz 15 dalībvalstīm. Bloķējošais mazākums ir 280 balsis.”

         3. pants
   Šis lēmums stājas spēkā nākamajā dienā pēc tā pieņemšanas.

      Briselē, 2015. gada 2. martā

            Padomes vārdā –

            priekšsēdētāja

         D. REIZNIECE-OZOLA

      (1)  OV L 210, 6.8.2013., 1. lpp.


title: 2008/50/EK: Komisijas Lēmums ( 2007. gada 13. decembris ), ar ko paredz sīki izstrādātus noteikumus par to, kā attiecībā uz pieprasījumiem veikt administratīvo aktu iekšēju pārskatīšanu piemēro Eiropas Parlamenta un Padomes Regulu (EK) Nr. 1367/2006 par Orhūsas Konvenciju

text:
               16.1.2008

               LV

               Eiropas Savienības Oficiālais Vēstnesis

               L 13/24

      KOMISIJAS LĒMUMS

   (2007. gada 13. decembris),
   ar ko paredz sīki izstrādātus noteikumus par to, kā attiecībā uz pieprasījumiem veikt administratīvo aktu iekšēju pārskatīšanu piemēro Eiropas Parlamenta un Padomes Regulu (EK) Nr. 1367/2006 par Orhūsas Konvenciju
   (2008/50/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2006. gada 6. septembra Regulu (EK) Nr. 1367/2006 par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (1), un jo īpaši tās 11. panta 2. punktu,
   tā kā:

               (1)

               Regulā (EK) Nr. 1367/2006 ir noteikumi par to, kā Kopienas iestādēm un struktūrām piemērot Orhūsas Konvenciju.

               (2)

               Minētās regulas IV sadaļā paredzēti noteikumi par tādu administratīvu aktu un administratīvas bezdarbības iekšēju pārskatīšanu, kuru piemērošanai vajadzīgi sīki izstrādāti noteikumi par attiecīgu pieprasījumu saturu un līdzekļiem to iesniegšanai.

               (3)

               Regulas (EK) Nr. 1367/2006 11. panta 1. punktā ir noteikti kritēriji, lai nevalstiska organizācija iegūtu tiesības pieprasīt iekšēju pārskatīšanu Kopienas līmenī saskaņā ar minētās regulas 10. pantu, kuru pārskatāmai un konsekventai ievērošanai ir vajadzīgi sīki izstrādāti noteikumi par kopā ar pieprasījumiem iesniedzamajiem apliecinājumiem, par termiņu aprēķināšanu atbilžu sniegšanai uz pieprasījumiem un par Kopienas iestāžu un struktūru sadarbību.

               (4)

               Lai nodrošinātu konsekventu Regulas (EK) Nr. 1367/2006 11. panta noteikumu piemērošanu, šis lēmums jāpiemēro no 2007. gada 28. jūnija,

         IR NOLĒMUSI ŠĀDI.
   I   NODAĻA
   1. pants
   Saturs pieprasījumam veikt iekšēju pārskatīšanu
   Nevalstiskajām organizācijām, kas iesniedz Regulas (EK) Nr. 1367/2006 10. pantā minēto pieprasījumu veikt administratīva akta vai administratīvas bezdarbības iekšēju pārskatīšanu:

               1)

               jānorāda administratīvais akts vai iespējamā administratīvā bezdarbība, kuras pārskatīšana tiek pieprasīta, un vides tiesību akts, kuru uzskata par tādā veidā pārkāptu;

               2)

               jānorāda pieprasījuma iesniegšanas iemesli;

               3)

               jāiesniedz attiecīga informācija un dokumentācija šo iemeslu pamatošanai;

               4)

               jānorāda vārds, uzvārds un informācija saziņai par vienu personu, kura ir pilnvarota pārstāvēt konkrēto nevalstisko organizāciju attiecībās ar trešajām pusēm sakarā ar pieprasījumu veikt attiecīgā jautājuma iekšēju pārskatīšanu;

               5)

               saskaņā ar 3. pantu jāiesniedz apliecinājumi par to, ka tā ir tiesīga iesniegt pieprasījumu.

         2. pants
   Pieprasījumu iesniegšana
   Pieprasījumi veikt administratīva akta vai administratīvas bezdarbības iekšēju pārskatīšanu jānosūta pa pastu, faksu vai elektronisko pastu personai(-ām) vai dienestam(-iem), kurus šim nolūkam izraudzījusies attiecīgā Kopienas iestāde vai struktūra.
   Ar piemērotiem līdzekļiem sabiedrībai jādara zināma informācija saziņai ar šādām personām vai dienestiem.
   II   NODAĻA
   3. pants
   Kritēriji, lai nevalstiskās organizācijas iegūtu tiesības pieprasīt iekšēju pārskatīšanu
   1.   Nevalstiskajām organizācijām, kuras saskaņā ar Regulas (EK) Nr. 1367/2006 10. pantu iesniedz pieprasījumu veikt administratīva akta vai administratīvas bezdarbības iekšēju pārskatīšanu, šā lēmuma pielikumā minēto dokumentu veidā jāiesniedz apliecinājumi par atbilstību minētās regulas 11. panta 1. punktā noteiktajiem kritērijiem.
   Ja kādu no šiem dokumentiem no konkrētās nevalstiskās organizācijas neatkarīgu iemeslu dēļ nav iespējams iesniegt, šī organizācija var iesniegt apliecinājumus jebkādu citu līdzvērtīgu dokumentu veidā.
   2.   Ja no šā lēmuma pielikuma 1., 2. vai 3. punktā minētajiem dokumentiem nepārprotami neizriet, ka jautājums, par kuru iesniegtais pieprasījums veikt iekšēju pārskatīšanu, ir tieši saistīts ar konkrētās nevalstiskās organizācijas mērķiem un darbību, šai organizācijai jāiesniedz citi dokumenti, ar kuriem apliecināt, ka šīs kritērijs ir ievērots.
   3.   Ja no šā lēmuma pielikuma 1., 2. vai 3. punktā minētajiem dokumentiem nepārprotami neizriet, ka konkrētā nevalstiskā organizācija ir savā darbībā neatkarīga un ir bezpeļņas organizācija, šai organizācijai par to jāsniedz deklarācija, kuru parakstījusi šīs nevalstiskās organizācijas attiecīgi pilnvarota persona.
   4. pants
   Nevalstiskās organizācijas tiesīguma novērtēšana pieprasīt veikt iekšēju pārskatīšanu
   1.   Iesaistītajām Kopienas iestādēm un struktūrām jāpārliecinās, ka konkrētā nevalstiskā organizācija atbilst Regulas (EK) Nr. 1367/2006 11. panta 1. punktā noteiktajiem kritērijiem, izvērtējot informāciju, kuru tā sniegusi saskaņā ar šā lēmuma 1. un 3. punktu.
   2.   Gadījumos, kad, pamatojoties uz minēto informāciju, iesaistītajām Kopienas iestādēm un struktūrām nav iespējams pilnībā novērtēt, vai nevalstiskā organizācija atbilst Regulas (EK) Nr. 1367/2006 11. panta 1. punktā noteiktajiem kritērijiem, tai jāpieprasa, lai noteiktā termiņā šī organizācija iesaistītajai Kopienas iestādei vai struktūrai iesniedz papildu informāciju vai dokumentus. Šajā laikā tiek apturēti minētās regulas 10. pantā noteiktie termiņi.
   3.   Ja vajadzīgs, lai pārbaudītu un novērtētu nevalstiskās organizācijas sniegto informāciju, iesaistītā Kopienas iestāde vai struktūra var konsultēties ar šīs organizācijas reģistrācijas vai izcelsmes valsts iestādēm.
   5. pants
   Administratīvā sadarbība
   Lai nodrošinātu šā lēmuma pārskatāmu un konsekventu piemērošanu, Kopienas iestādēm un struktūrām jāsadarbojas savstarpēji.
   Tām jāapmainās ar informāciju par nevalstiskajām organizācijām, kuras ir atzītas par tiesīgām pieprasīt veikt iekšēju pārskatīšanu.
   6. pants
   Piemērošanas datums
   Šo lēmumu piemēro no 2007. gada 28. jūnija.

      Briselē, 2007. gada 13. decembrī

            Komisijas vārdā —

            Komisijas loceklis

         Stavros DIMAS

      (1)  OV L 264, 25.9.2006., 13. lpp.

      PIELIKUMS
      Saskaņā ar 3. panta 1. punktu iesniedzamie dokumenti

                  1.

                  Nevalstiskās organizācijas statūti vai nolikums, vai jebkāds cits dokuments ar tādu pašu nozīmi saskaņā ar valsts praksi attiecībā uz tādām valstīm, kuru tiesību aktos nav noteikts vai paredzēts, ka nevalstiskajām organizācijām ir jāpieņem statūti vai nolikums.

                  2.

                  Nevalstiskās organizācijas gada pārskati par darbību iepriekšējos divos gados.

                  3.

                  Nevalstiskajām organizācijām, kuras izveidotas valstīs, kurās attiecīgā procedūra ir priekšnoteikums, lai konkrētā nevalstiskā organizācija iegūtu juridiskās personas statusu, jāiesniedz valsts iestādes izdotā juridiskās reģistrācijas dokumenta kopija (valsts reģistrs, oficiālā publikācija vai kāds cits atbilstošs dokuments).

                  4.

                  Attiecīgos gadījumos dokumenti par to, ka konkrēto nevalstisko organizāciju Kopienas iestāde vai struktūra iepriekš ir atzinusi par tiesīgu iesniegt pieprasījumu veikt iekšēju pārskatīšanu.


title: 2002/264/: EBTA Uzraudzības iestādes Lēmums Nr. 264/02/COL ( 2002. gada 18. decembris ), ar kuru trīsdesmit septīto reizi groza procedūras un materiālo tiesību noteikumus valsts atbalsta jomā, ieviešot jaunu 22. nodaļu  Glābšanas un pārstrukturēšanas atbalsts un slēgšanas atbalsts tērauda rūpniecības nozarei

text:
               25.5.2006

               LV

               Eiropas Savienības Oficiālais Vēstnesis

               L 139/24

      EBTA UZRAUDZĪBAS IESTĀDES LĒMUMS

   Nr. 264/02/COL
   (2002. gada 18. decembris),
   ar kuru trīsdesmit septīto reizi groza procedūras un materiālo tiesību noteikumus valsts atbalsta jomā, ieviešot jaunu 22. nodaļu “Glābšanas un pārstrukturēšanas atbalsts un slēgšanas atbalsts tērauda rūpniecības nozarei”
   EBTA UZRAUDZĪBAS IESTĀDE,
   ŅEMOT VĒRĀ Eiropas Ekonomikas zonas līgumu (1) un jo īpaši tā 61. līdz 63. pantu,
   ŅEMOT VĒRĀ Līgumu starp EBTA valstīm par Uzraudzības iestādes un Tiesas izveidošanu (2), jo īpaši tā 24. pantu un 3. protokola 1. pantu,
   TĀ KĀ saskaņā ar Uzraudzības un Tiesas līguma 24. pantu EBTA Uzraudzības iestāde īsteno EEZ līguma noteikumus par valsts atbalstu,
   TĀ KĀ saskaņā ar Uzraudzības un Tiesas līguma 5. panta 2. punkta b) apakšpunktu EBTA Uzraudzības iestāde sniedz paziņojumus vai pamatnostādnes par EEZ līgumā iztirzātajiem jautājumiem, ja to skaidri paredz minētais līgums vai Uzraudzības un Tiesas līgums vai ja EBTA Uzraudzības iestāde to uzskata par nepieciešamu,
   ATGĀDINOT procedūras un materiālo tiesību noteikumus valsts atbalsta jomā (3), ko EBTA Uzraudzības iestāde pieņēma 1994. gada 19. janvārī (4),
   TĀ KĀ Eiropas Komisija 2002. gada 7. martā pieņēma jaunu paziņojumu (5), izklāstot principus, ko tā piemēro, lai novērtētu glābšanas un pārstrukturēšanas atbalstu un slēgšanas atbalstu tērauda rūpniecības nozarei,
   TĀ KĀ minētais paziņojums ir attiecināms arī uz Eiropas Ekonomikas zonu,
   TĀ KĀ ir jānodrošina EEZ valsts atbalsta noteikumu vienāda piemērošana visā Eiropas Ekonomikas zonā,
   TĀ KĀ saskaņā ar EEZ līguma XV pielikuma beigu daļā iekļautās nodaļas “VISPĀRĪGI” II punktu EBTA Uzraudzības iestādei pēc apspriešanās ar Komisiju ir jāpieņem tiesību akti, kas atbilstu EK Komisijas pieņemtajiem, lai nodrošinātu vienlīdzīgus konkurences nosacījumus,
   APSPRIEDUSIES ar Eiropas Komisiju,
   ATGĀDINOT, ka EBTA Uzraudzības iestāde par šo tēmu ir apspriedusies ar EBTA valstīm daudzpusējā sanāksmē 2001. gada 19. oktobrī,
   IR PIEŅĒMUSI ŠO LĒMUMU.

               1.

               Valsts atbalsta pamatnostādnes groza, iekļaujot jaunu 22. nodaļu “Glābšanas un pārstrukturēšanas atbalsts un slēgšanas atbalsts tērauda rūpniecības nozarei”, kuras teksts ir pievienots šā lēmuma I pielikumā.

               2.

               EBTA valstis informē ar vēstuli, tai pievienojot šā lēmuma kopiju un I pielikumu. EBTA valstīm 20 darba dienu laikā ir jāziņo par savu piekrišanu I pielikumā ierosinātajiem attiecīgajiem pasākumiem, sal. arī ar I pielikuma 22.4. punktu.

               3.

               Saskaņā ar EEZ līguma 27. protokola d) punktu Eiropas Komisiju informē ar šā lēmuma kopiju, ietverot I pielikumu.

               4.

               Lēmumu, ietverot I pielikumu, publicē Eiropas Savienības Oficiālā Vēstneša EEZ iedaļā un EEZ pielikumā, kad EBTA valstis ir paziņojušas par savu piekrišanu attiecīgajiem pasākumiem.

               5.

               Šis lēmums ir autentisks angļu valodā.

      Briselē, 2002. gada 18. decembrī.

            EBTA Uzraudzības iestādes vārdā

         Einar M. BULL

            Priekšsēdētājs

         Hannes HAFSTEIN

            Kolēģijas loceklis

      (1)  Tālāk tekstā – EEZ līgums.

      (2)  Tālāk tekstā – Uzraudzības un Tiesas līgums.

      (3)  Tālāk tekstā – Valsts atbalsta pamatnostādnes.

      (4)  Pirmoreiz publicēti OV L 231, 3.9.1994., EEZ pielikumā Nr. 32.

      (5)  OV C 70, 19.3.2002., 8. lpp.

      PIELIKUMS

         “22.   GLĀBŠANAS UN PĀRSTRUKTURĒŠANAS ATBALSTS UN SLĒGŠANAS ATBALSTS TĒRAUDA RŪPNIECĪBAS NOZAREI
         22.1.   GLĀBŠANAS UN PĀRSTRUKTURĒŠANAS ATBALSTS GRŪTĪBĀS NONĀKUŠIEM UZŅĒMUMIEM
         Glābšanas un pārstrukturēšanas atbalsts grūtībās nonākušiem uzņēmumiem, kas darbojas tērauda rūpniecības nozarē, kā tā definēta Lielu ieguldījumu projektu reģionālā atbalsta daudznozaru pamatprincipu B pielikumā, nav saderīgs ar kopējo tirgu.
         22.2.   SLĒGŠANAS ATBALSTS

                     (1)

                     Atbalstu, kas veicina noteiktu saimnieciskās darbības veidu attīstību, var uzskatīt par saderīgu ar kopējo tirgu. Uzskatāms, ka ar kopējo tirgu ir saderīgs šāda veida atbalsts uzņēmumiem, kas darbojas tērauda rūpniecības nozarē, kā tā definēta Daudznozaru pamatprincipu B pielikumā:

                     (2)

                     atbalsts, lai segtu tērauda uzņēmumu maksājumus darbiniekiem, kuri atlaisti vai piekrituši priekšlaicīgi pensionēties, ja:

                                 —

                                 maksājumi ir tiešām radušies, daļēji vai pilnībā slēdzot tādus tērauda uzņēmumus, uz kuriem jau neattiecas apstiprināts atbalsts;

                                 —

                                 maksājumi nepārsniedz parasti piešķiramo maksājumu summu saskaņā ar EBTA valstīs spēkā esošajiem noteikumiem
                                 un

                                 —

                                 atbalsts nepārsniedz 50 % no šiem maksājumiem.

                     (3)

                     atbalsts tērauda uzņēmumiem, kuri galīgi pārtrauc tērauda izstrādājumu ražošanu, ja:

                                 —

                                 uzņēmumi ir bijuši reģistrēti kā juridiskas personas pirms 2002. gada 1. janvāra;

                                 —

                                 tie ir pastāvīgi ražojuši tērauda izstrādājumus līdz dienai, kad paziņots par attiecīgo atbalstu;

                                 —

                                 tie kopš 2002. gada 1. janvāra nav reorganizējuši ražošanu vai rūpnīcas struktūru;

                                 —

                                 tie slēdz uzņēmumu un demontē tērauda izstrādājumu ražošanai izmantojamās iekārtas sešu mēnešu laikā no ražošanas pārtraukšanas vai no dienas, kad Uzraudzības iestāde apstiprinājusi atbalstu, termiņu skaitot no vēlākā datuma;

                                 —

                                 uz šo uzņēmumu rūpnīcu slēgšanu jau neattiecas apstiprināts atbalsts
                                 un

                                 —

                                 atbalsta summa nepārsniedz slēdzamo rūpnīcu atlikušo uzskaites vērtību, neņemot vērā jebkādu pārvērtējuma vērtību pēc 2002. gada 1. janvāra, kas pārsniedz valsts inflācijas līmeni.

                     (4)

                     atbalsts tērauda uzņēmumiem, kuri atbilst 22.2. punkta 3) apakšpunkta nosacījumiem, taču kurus tieši vai netieši kontrolē uzņēmums, kas arī ir tērauda uzņēmums, vai kuri paši tieši vai netieši kontrolē tērauda uzņēmumu, var tikt uzskatīts par saderīgu ar kopējo tirgu, ja:

                                 —

                                 slēdzamais uzņēmums ir faktiski un juridiski atdalīts no korporatīvās struktūras vismaz sešus mēnešu pirms atbalsta maksājuma;

                                 —

                                 Uzraudzības iestādes apstiprināts neatkarīgs revidents ir sniedzis atzinumu, ka slēdzamā uzņēmuma uzskaite sniedz patiesu un precīzu pārskatu par šā uzņēmuma aktīviem un pasīviem,
                                 un

                                 —

                                 ražošanas jaudas samazinājums ir reāls un pārbaudāms, un laika gaitā tas izpaužas kā ievērojams ieguvums visai nozarei tādā ziņā, ka piecu gadu laikā pēc dienas, kad atbalstu saņēmušais uzņēmums slēgts, vai pēc dienas, kurā noticis saskaņā ar šo punktu piešķirtā atbalsta pēdējais maksājums, ja šī diena ir vēlāk, noticis tērauda izstrādājumu ražošanas jaudas samazinājums. Paziņojot par atbalsta priekšlikumiem saskaņā ar šiem pamatprincipiem, EBTA valstis lūdzam izmantot paziņojuma veidlapu, kas pievienota Daudznozaru pamatprincipiem (E pielikumā).

               22.3.   PAZIŅOŠANAS PIENĀKUMS
         Par ikvienu plānu piešķirt glābšanas un pārstrukturēšanas atbalstu grūtībās nonākušiem tērauda rūpniecības nozares uzņēmumiem un par slēgšanas atbalstu šim sektoram ir jāziņo atsevišķi.
         22.4.   ATTIECĪGIE PASĀKUMI

                     (1)

                     Attiecīgi veicamo pasākumu vidū Uzraudzības iestāde saskaņā ar Uzraudzības un Tiesas līguma 3. protokola 1. panta 1. punktu ierosina no 2003. gada 1. janvāra izslēgt atbalstu tērauda rūpniecības uzņēmumiem, kā tie definēti Daudznozaru pamatprincipu B pielikumā, no esošajām atbalsta shēmām grūtībās nonākušu uzņēmumu glābšanai un pārstrukturēšanai, kā Uzraudzības iestāde tās definējusi Pamatnostādnēs par valsts atbalstu grūtībās nonākušu uzņēmumu glābšanai un pārstrukturēšanai (16. nodaļa).

                     (2)

                     EBTA valstis tiek aicinātas 20 darba dienu laikā no vēstules datuma paziņot, vai tās piekrīt attiecīgajiem ierosinātajiem pasākumiem. Ja atbilde netiek saņemta, Uzraudzības iestāde uzskatīs, ka attiecīgā EBTA valsts nepiekrīt ierosinātajiem pasākumiem.

               22.5.   PAMATPRINCIPU PIEMĒROŠANA
         Šos pamatprincipus piemēro no 2003. gada 1. janvāra līdz 2009. gada 31. decembrim.
         22.6.   NEPAZIŅOTS ATBALSTS TĒRAUDA RŪPNIECĪBAS NOZAREI
         Novērtējot tāda atbalsta saderību ar kopējo tirgu, kurš tērauda rūpniecības nozarei piešķirts bez Uzraudzības iestādes apstiprinājuma, tā balstīsies uz kritērijiem, kas bija spēkā atbalsta piešķiršanas laikā.”


title: 2007/548/EK: Padomes Lēmums ( 2007. gada 5. jūnijs ), lai parakstītu un provizoriski piemērotu Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Gruziju, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

text:
               3.8.2007

               LV

               Eiropas Savienības Oficiālais Vēstnesis

               L 202/30

         PADOMES LĒMUMS
   (2007. gada 5. jūnijs),
   lai parakstītu un provizoriski piemērotu Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Gruziju, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai
   (2007/548/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 44. panta 2. punktu, 47. panta 2. punkta trešo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta pirmās daļas otro teikumu,
   ņemot vērā Bulgārijas Republikas un Rumānijas Pievienošanās līgumu, un jo īpaši tā 4. panta 3. punktu,
   ņemot vērā Bulgārijas un Rumānijas Pievienošanās aktu, un jo īpaši tā 6. panta 2. punktu,
   ņemot vērā Komisijas priekšlikumu,
   tā kā:

               (1)

               Padome 2006. gada 23. oktobrī pilnvaroja Komisiju Kopienas un tās dalībvalstu vārdā veikt sarunas ar Gruziju par Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Gruziju, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai.

               (2)

               Protokols būtu jāparaksta Eiropas Kopienu un to dalībvalstu vārdā, ņemot vērā tā iespējamo noslēgšanu vēlāk.

               (3)

               Protokols būtu jāpiemēro provizoriski no 2007. gada 1. janvāra, kamēr tiek pabeigtas procedūras tā formālai noslēgšanai,

         IR PIEŅĒMUSI ŠO LĒMUMU.
   1. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Eiropas Kopienu un to dalībvalstu vārdā parakstīt Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Gruziju, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai, ņemot vērā tā iespējamo noslēgšanu vēlāk.
   Protokola teksts ir pievienots šim lēmumam (1).
   2. pants
   Līdz protokola spēkā stāšanās brīdim to provizoriski piemēro no 2007. gada 1. janvāra.

      Luksemburgā, 2007. gada 5. jūnijā

            Padomes vārdā —

            priekšsēdētājs

         P. STEINBRÜCK

      (1)  Skatīt šā Oficiālā Vēstneša 31. lpp.
    ---documentbreak---

               3.8.2007

               LV

               Eiropas Savienības Oficiālais Vēstnesis

               L 202/31

         PROTOKOLS
   Partnerības un sadarbības nolīgumam starp Eiropas Kopienām un to dalībvalstīm, no vienas puses, un Gruziju, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai
   BEĻĢIJAS KARALISTE,
   BULGĀRIJAS REPUBLIKA,
   ČEHIJAS REPUBLIKA,
   DĀNIJAS KARALISTE,
   VĀCIJAS FEDERATĪVĀ REPUBLIKA,
   IGAUNIJAS REPUBLIKA,
   GRIEĶIJAS REPUBLIKA,
   SPĀNIJAS KARALISTE,
   FRANCIJAS REPUBLIKA,
   ĪRIJA,
   ITĀLIJAS REPUBLIKA,
   KIPRAS REPUBLIKA,
   LATVIJAS REPUBLIKA,
   LIETUVAS REPUBLIKA,
   LUKSEMBURGAS LIELHERCOGISTE,
   UNGĀRIJAS REPUBLIKA,
   MALTAS REPUBLIKA,
   NĪDERLANDES KARALISTE,
   AUSTRIJAS REPUBLIKA,
   POLIJAS REPUBLIKA,
   PORTUGĀLES REPUBLIKA,
   RUMĀNIJA,
   SLOVĒNIJAS REPUBLIKA,
   SLOVĀKIJAS REPUBLIKA,
   SOMIJAS REPUBLIKA,
   ZVIEDRIJAS KARALISTE,
   LIELBRITĀNIJAS UN ĪRIJAS APVIENOTĀ KARALISTE,
   turpmāk “dalībvalstis”, kuras pārstāv Eiropas Savienības Padome, un
   EIROPAS KOPIENA UN EIROPAS ATOMENERĢIJAS KOPIENA,
   turpmāk “Kopienas”, kuras pārstāv Eiropas Savienības Padome un Eiropas Komisija,
   no vienas puses, un
   GRUZIJA
   no otras puses,
   turpmāk šajā protokolā “Puses”,
   ŅEMOT VĒRĀ Līgumu starp Beļģijas Karalisti, Čehijas Republiku, Dānijas Karalisti, Vācijas Federatīvo Republiku, Igaunijas Republiku, Grieķijas Republiku, Spānijas Karalisti, Francijas Republiku, Īriju, Itālijas Republiku, Kipras Republiku, Latvijas Republiku, Lietuvas Republiku, Luksemburgas Lielhercogisti, Ungārijas Republiku, Maltas Republiku, Nīderlandes Karalisti, Austrijas Republiku, Polijas Republiku, Portugāles Republiku, Slovēnijas Republiku, Slovākijas Republiku, Somijas Republiku, Zviedrijas Republiku, Lielbritānijas un Ziemeļīrijas Apvienoto Karalisti (Eiropas Savienības dalībvalstīm) un Bulgārijas Republiku un Rumāniju par Bulgārijas Republikas un Rumānijas pievienošanos Eiropas Savienībai, kas parakstīts 2005. gada 25. aprīlī Luksemburgā un ko piemēro no 2007. gada 1. janvāra,
   ŅEMOT VĒRĀ jauno situāciju attiecībās starp Gruziju un Eiropas Savienību, kas izriet no divu jaunu dalībvalstu pievienošanās ES, paver jaunas iespējas un rada izaicinājumus Gruzijas un Eiropas Savienības sadarbībai,
   ŅEMOT VĒRĀ Pušu vēlēšanos nodrošināt PSN mērķu sasniegšanu un principu īstenošanu,
   IR VIENOJUŠĀS PAR TURPMĀKO.
   1. pants
   Bulgārijas Republika un Rumānija ir Puses Partnerības un sadarbības nolīgumā, ar ko izveido partnerību starp Eiropas Kopienām un to dalībvalstīm, no vienas puses, un Gruziju, no otras puses, kas parakstīts 1996. gada 22. aprīlī Luksemburgā un stājās spēkā 1999. gada 1. jūlijā (turpmāk “Nolīgums”), un tāpat kā pārējās Kopienas dalībvalstis pieņem un ņem vērā Nolīgumu, kā arī tajā pašā dienā parakstītajam Nobeiguma aktam pievienotās kopīgās deklarācijas, vēstuļu apmaiņu un Gruzijas deklarāciju, kā arī Nolīguma 2004. gada 30. aprīļa protokolu, kas stājās spēkā 2005. gada 1. martā.
   2. pants
   Šis protokols ir Nolīguma sastāvdaļa.
   3. pants
   1.   Šo protokolu saskaņā ar savām procedūrām apstiprina Kopiena, Eiropas Savienības Padome dalībvalstu vārdā un Gruzija.
   2.   Puses viena otrai paziņo par iepriekšējā punktā minēto attiecīgo procedūru pabeigšanu. Apstiprināšanas instrumentus deponē Eiropas Savienības Padomes Ģenerālsekretariātā.
   4. pants
   1.   Šis protokols stājas spēkā pirmā mēneša pirmajā dienā pēc pēdējā apstiprināšanas instrumenta deponēšanas.
   2.   Līdz protokola spēkā stāšanās brīdim to provizoriski piemēro no 2007. gada 1. janvāra.
   5. pants
   1.   Nolīguma, Nobeiguma akta un visu tam pievienoto dokumentu tekstu, kā arī Nolīguma 2004. gada 30. aprīļa protokola tekstu sagatavo bulgāru un rumāņu valodā.
   2.   Tos pievieno šim protokolam, un tie ir vienlīdz autentiski tekstiem pārējās valodās, kurās ir sagatavots Nolīgums, Nobeiguma akts un tam pievienotie dokumenti, kā arī Nolīguma 2004. gada 30. aprīļa protokols.
   6. pants
   Šis protokols ir sagatavots divos oriģināleksemplāros angļu, bulgāru, čehu, dāņu, franču, grieķu, holandiešu, igauņu, itāliešu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un gruzīnu valodā; visi teksti ir vienlīdz autentiski.

      Съставено в Брюксел на двадесет и седми юни две хиляди и седма година.
      Hecho en Bruselas, el veintisiete de junio de dos mil siete.
      V Bruselu dne dvacátého sedmého června dva tisíce sedm.
      Udfærdiget i Bruxelles, den syvogtyvende juni to tusind og syv.
      Geschehen zu Brüssel am siebenundzwanzigsten Juni zweitausendsieben.
      Kahe tuhande seitsmenda aasta juunikuu kahekümne seitsmendal päeval Brüsselis
      Έγινε στις Βρυξέλλες, στις είκοσι επτά Iουνίου δύο χιλιάδες επτά.
      Done at Brussels on the twenty-seventh day of June in the year two thousand and seven.
      Fait à Bruxelles, le vingt-sept juin deux mille sept.
      Fatto a Bruxelles, addì ventisette giugno duemilasette.
      Briselē, divi tūkstoši septītā gada divdesmit septītajā jūnijā
      Priimta du tūkstančiai septintųjų metų birželio dvidešimt septintą dieną Briuselyje.
      Kelt Brüsszelben, a kettőezer-hetedik év június havának huszonhetedik napján.
      Magħmul fi Brussell, is-sebgħa u għoxrin ta' Lulju, elfejn u sebgħa
      Gedaan te Brussel, de zevenentwintigste juni tweeduizend zeven.
      Sporządzono w Brukseli dnia dwudziestego siódmego czerwca roku dwa tysiące siódmego.
      Feito em Bruxelas, em vinte e sete de Junho de dois mil e sete.
      Încheiat la Bruxelles la douăzeci și șapte iunie, anul două mii șapte.
      V Bruseli dvadsiateho siedmeho júna dvetisícsedem
      V Bruslju, sedemindvajsetega junija leta dva tisoč sedem.
      Tehty Brysselissä kahdentenakymmenentenäseitsemäntenä päivänä kesäkuuta vuonna kaksituhattaseitsemän.
      Som skedde i Bryssel den tjugosjunde juni tjugohundrasju.

         За Държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok rėszéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейските общности
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa Ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         За Грузия
         Por Georgia
         Za Gruzii
         for Georgien
         Für Georgien
         Gruusia nimel
         Για τη Γεωργία
         For Georgia
         Pour la Géorgie
         Per la Georgia
         Gruzijas vārdā
         Gruzijos vardu
         Grúzia részéről
         Għall-Ġeorġa
         Voor Georgië
         W imieniu Gruzji
         Pela Geórgia
         Pentru Georgia
         Za Gruzínsko
         Za Gruzijo
         Georgian puolesta
         På Georgiens vägnar


title: 2011/248/ES: Padomes Lēmums ( 2011. gada 12. aprīlis ) par to, lai Savienības vārdā parakstītu Nolīgumu vēstuļu apmaiņas veidā starp Eiropas Savienību, no vienas puses, un Jordānas Rietumkrasta un Gazas joslas Palestīniešu pašpārvaldi, no otras puses, par turpmākiem liberalizācijas pasākumiem attiecībā uz lauksaimniecības produktiem, pārstrādātiem lauksaimniecības produktiem un zivīm un zivsaimniecības produktiem un par grozījumiem Eiropas un Vidusjūras reģiona valstu pagaidu asociācijas nolīgumā par tirdzniecību un sadarbību starp Eiropas Kopienu, no vienas puses, un Palestīnas Atbrīvošanas organizāciju ( PLO ) Jordānas Rietumkrasta un Gazas sektora Palestīniešu pašpārvaldes vajadzībām, no otras puses

text:
               20.4.2011

               LV

               Eiropas Savienības Oficiālais Vēstnesis

               L 104/2

         PADOMES LĒMUMS
   (2011. gada 12. aprīlis)
   par to, lai Savienības vārdā parakstītu Nolīgumu vēstuļu apmaiņas veidā starp Eiropas Savienību, no vienas puses, un Jordānas Rietumkrasta un Gazas joslas Palestīniešu pašpārvaldi, no otras puses, par turpmākiem liberalizācijas pasākumiem attiecībā uz lauksaimniecības produktiem, pārstrādātiem lauksaimniecības produktiem un zivīm un zivsaimniecības produktiem un par grozījumiem Eiropas un Vidusjūras reģiona valstu pagaidu asociācijas nolīgumā par tirdzniecību un sadarbību starp Eiropas Kopienu, no vienas puses, un Palestīnas Atbrīvošanas organizāciju (PLO) Jordānas Rietumkrasta un Gazas sektora Palestīniešu pašpārvaldes vajadzībām, no otras puses
   (2011/248/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Padome 2005. gada 14. novembrī pilnvaroja Komisiju risināt sarunas, lai panāktu lauksaimniecības produktu, pārstrādātu lauksaimniecības produktu un zivju un zivsaimniecības produktu tirdzniecības lielāku liberalizāciju ar dažām Vidusjūras reģiona valstīm. Sarunas tika sekmīgi noslēgtas, parafējot Nolīgumu vēstuļu apmaiņas veidā starp Eiropas Savienību, no vienas puses, un Jordānas Rietumkrasta un Gazas joslas Palestīniešu pašpārvaldi, no otras puses, par turpmākiem liberalizācijas pasākumiem attiecībā uz lauksaimniecības produktiem, pārstrādātiem lauksaimniecības produktiem un zivīm un zivsaimniecības produktiem un par grozījumiem Eiropas un Vidusjūras reģiona valstu pagaidu asociācijas nolīgumā par tirdzniecību un sadarbību starp Eiropas Kopienu, no vienas puses, un Palestīnas Atbrīvošanas organizāciju (PLO) Jordānas Rietumkrasta un Gazas sektora Palestīniešu pašpārvaldes vajadzībām, no otras puses (turpmāk “nolīgums”).

               (2)

               Nolīgums Savienības vārdā būtu jāparaksta, ņemot vērā tā noslēgšanu vēlāk,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināta Nolīguma vēstuļu apmaiņas veidā starp Eiropas Savienību, no vienas puses, un Jordānas Rietumkrasta un Gazas joslas Palestīniešu pašpārvaldi, no otras puses, par turpmākiem liberalizācijas pasākumiem attiecībā uz lauksaimniecības produktiem, pārstrādātiem lauksaimniecības produktiem un zivīm un zivsaimniecības produktiem un par grozījumiem Eiropas un Vidusjūras reģiona valstu pagaidu asociācijas nolīgumā par tirdzniecību un sadarbību starp Eiropas Kopienu, no vienas puses, un Palestīnas Atbrīvošanas organizāciju (PLO) Jordānas Rietumkrasta un Gazas sektora Palestīniešu pašpārvaldes vajadzībām, no otras puses (turpmāk “nolīgums”), parakstīšana, ņemot vērā minētā nolīguma noslēgšanu (1).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   3. pants
   Šis lēmums stājas spēkā tā pieņemšanas dienā.

      Luksemburgā, 2011. gada 12. aprīlī

            Padomes vārdā –

            priekšsēdētāja

         C. ASHTON

      (1)  Nolīguma teksts tiks publicēts kopā ar lēmumu par tā noslēgšanu.